**Pályázat**

**A Nemzeti Közszolgálati Egyetem**

**Hallgatói Önkormányzat Küldöttgyűlés tagjának posztjára**

**Ölvegyi Roland**

**Budapest**

**2017. február 14.**

Tisztelt Hallgatótársak!

Ölvegyi Roland vagyok a Nemzeti Közszolgálati Egyetem (továbbiakban: Egyetem) Katasztrófavédelmi intézet (továbbiakban: Intézet) Katasztrófavédelmi szak Iparbiztonsági szakirány másodéves hallgatója. Pályázni szeretnék, hogy az Egyetemi Hallgatói Önkormányzat (továbbiakban: EHÖK) küldöttgyűlésének tagja lehessek és képviselhessem az Intézetben tanuló hallgatótársaimat.

Középiskolai tanulmányaimat 2016-ban a tapolcai Batsányi János Gimnáziumban végeztem, ahol tagja voltam az iskolai Diák Önkormányzatnak. Feladataim közé tartozott: a tanulók kérdéseinek és kéréseinek közvetítése az intézmény vezetése felé. Az ottani munkámat mindig lelkesen és kitartóan végeztem és úgy gondolom, hogy a négy éves gimnáziumi, és a másfél éves Egyetemi tapasztalataimat sikeresen tovább fejleszthetném, és a kamatoztathatnám az EHÖK-ban.

Szeretnék új embereket megismerni, hiszen a megfelelő kapcsolatrendszer elengedhetetlen feltétele a hatékony és eredményes munkának. A jó alkalmazkodó képességemnek köszönhetően gyorsan tanulok, és jól tudok csapatban dolgozni. Munkámmal és kompetenciáimmal úgy gondolom, megfelelő minőségben hozzá tudnék járulni a hallgatótársaim érdemi képviseletéhez.

Az EHÖK Küldöttgyűlés tagjaként elsődleges célom a diákélet színesítése, hallgatatói érdekek képviselete az őket érintő kérdésekben és az egyetemi programok közvetítése. Továbbá fontosnak tartom, hogy megfelelő információkkal rendelkezzenek az Intézetben tanuló diákok a megfelelő szakemberré válás érdekében minden tudományos, szakmai, szociális és tanulmányi ösztöndíjról a kellő időben és mértékben értesüljenek.

Úgy gondolom, hogy a fent említett képességeimmel, motivációmmal és fejlesztő javaslataimmal támogatni tudom az EHÖK munkáját ezért alkalmas vagyok a pályázott pozíció betöltésére.